Rumania merr kryesinë e radhës së Bashkimit Evropian
Zyrtarët e BE-së tërheqin vëmendjen për respektimin e shtetit ligjor brenda vendit.
Presidenti Klaus Iohannis tha në Bukuresht se ndasitë politike brenda vendit janë të kapërcyeshme. , tha zoti Iohannis. Rumania, vendi i dytë më i korruptuar i Bashkimit Evropian, është i përçarë politikisht dhe nën mbikqyrjen e BE-së lidhur me shqetësime për shtetin ligjor. Presidenti i Komisionit Evropian, Jean-Claude Juncker, tha se Bukureshti do të dëmtonte shtetin ligjor, nëse dekriminalizonte disa forma korrupsioni dhe u ofronte amnisti shkelësve. , tha ai. Udhëheqësi i partisë Social-Demokrate në pushtet, Liviu Dragnea është shpallur fajtor për manipulim votash dhe ka kërkuar ndryshime, mes së cilave dekretimin e faljeve dhe amnistisë, nga të cilat do të përfitonte edhe ai vetë. Ai mohon të ketë bërë ndonjë shkelje, por nuk mund të bëhet kryeministër. Në nëntor, ligjvënësit miratuan një projekt-ligj të propozuar nga social-demokratët dhe partneri i tyre i koalicionit që do të zhdukte provat e përgjimeve, të përdorura për të ndjekur penalisht raste të kaluara të korrupsionit dhe mund të shfuqizonte qindra dënime. Nëse miratohet ai do të zhdukte në mënyrë prapavepruese prova të interceptuara nga shërbimet e zbulimit me kërkesën e prokurorëve, mbështetur në fletë-arresti lëshuar nga gjykatat. Presidenti centrist Iohannis i ka kritikuar planet e Social-Demokratëve për të ndryshuar rregullat e gjyqësorit, gjë që ka shqetësuar BE-në.